אלכסנדרה פיבוברובה

אלכסנדרה "סאשה" איגורייבנה פיבוברובה (ברוסית: Aлeкcaндa "Саша" Игoрeвнa Пивоварова; נולדה ב-21 בינואר 1985) היא דוגמנית-על רוסייה,  היחידה עד כה שהשתתפה ב-6 עונות רצופות של בית האופנה האיטלקי פראדה.

ביוגרפיה
פיבוברובה נולדה במוסקבה, למשפחה עם ארבעה ילדים. לאחר סיום לימודיה התיכוניים, היא התקבלה לאוניברסיטה הממשלתית למדעי הרוח של רוסיה (РГГУ) לפקולטה לתולדות האמנות. שם הכירה את הצלם איגור וישניאקוב, כעת בעלה.

פיבוברובה לא חשבה על קריירת דוגמנות עד שחברה, וישניאקוב, צילם אותה ב-2005 והעביר את התמונות לסניף הראשי של סוכנות הדוגמנות הבינלאומית IMG Models הממוקם בארצות הברית. לאחר שבועיים, היא פתחה את תצוגת האופנה של בית האופנה פראדה במילאנו. 

במאי 2007, דיגמנה פיבוברובה יחד עם עמיתותיה על השער של ווג האמריקאי. ב-2008 מגזין האופנה Marie Claire הגדיר אותה כדוגמנית השנה וקרל לגרפלד הזמין אותה לפתוח ולסגור את תצוגת אופנה של שאנל. אותה השנה, פתחה פיבוברובה תצוגות אופנה של Rodarte, Rag&Bone ו-Pringle of Scotland. ב-2009 השתתפה פיבוברובה בתצוגות אופנה של אלי סעב, שאנל, כריסטיאן דיור ו- ולנטינו. נוסף לכך, מגזין Vogue Paris הכניס אותה לרשימת 30 הדוגמניות הטובות ביותר של שנות ה-2000. ב-2011 הוציאה פיבוברובה עבור רשת ביגוד אמריקאית גאפ, פיג'מות שעליהן הודפסו דמויות וצורות שצוירו על ידיה. על פי נתוני האתר Models.com האמריקאי, היא מדורגת במקום הרביעי ב-Top 50 Women לשנת 2012.

סרטים
 2011: In Time (קלרה)

קישורים חיצוניים

 סאשה פיבוברובה באתר FMD 
 סאשה פיבוברובה באתר Style.com

הערות שוליים

  
דוגמניות רוסיות
בוגרות אוניברסיטאות ומכללות
בוגרי אוניברסיטאות ומכללות ברוסיה
מהגרות מרוסיה לארצות הברית
רוסיות שנולדו ב-1985
רוסים שנולדו ב-1985